истории за Пароли
КРАТКА БИБЛИЯ НА ПРОГРАМИСТА 

 В началото беше словото. И словото бе 2 байта. И нищо друго нямало. 

 И разделил Бог единица от нула и видял, че добро е. 

 И казал Бог: Да бъдат данни! И станало така. 

 И казал Бог: Да се съберат данните, всички в тяхното си място, и създал дискети, твърди дискове и компакт дискове. 

 И казал Бог: Да бъдат компютри, в които да се пъхат дискетите и твърдите дискове, и ги нарекъл хардуер. 

 И разделил хард от софт. 

 Софта още го нямало, но Бог бързо се поправил и създал програми - малки и големи, и им казал: Плодете се и се множете, и паметта използвайте. 

 Но омръзнало Му да създава сам програми и казал Бог: 
 Създавам ПРОГРАМИСТА, ПО ОБРАЗ И ПОДОБИЕ МОЕ - да господства над компютрите, и над програмите, и над данните. 
 Създал Бог програмиста, и го заселил в своя Изчислителен Център 
 И повел Той програмиста към дървото от каталози, и заповядал: От всеки каталог можеш да пускаш програми, 
 само от каталога Windows не пускай нищо! 

 И казал Бог: Не е хубаво програмиста да е сам, ще му сътворя потребители, съответстващи на него. 
 И взел Той от програмиста КОСТ, В КОЯТО НЯМАЛ МОЗЪК, И СЪЗДАЛ ПОТРЕБИТЕЛЯ, 
 и представил го на програмиста; и нарече го програмиста юзер. И седнали те под голия DOS и не се карали. 

 Бил (Гейтс) бил най-хитрия от всички зверове на полето. 
 И казал Бил на юзера: лъжа ли каза Бог: не пускайте никакъв Софт? 
 И казал юзер: всеки софт ние можем да пуснем, само от директорията Windows не можем. 
 И казал Бил на юзера: живейте си както си знаете! В деня, в който пуснете Windows, ще бъдете като богове - само с едно щракване на мишката ще сътворявате каквото си искате. 
 И видял юзера, че е приятно за окото, и го пожела защото прави ненужни знанията, и го постави на своя компютър. 
 А после каза на програмиста, че това е наложително, и той също си го сложи. 

 0А. И тръгна програмиста да търси свежи драйвери; И видя го Бог и го попита: 
 - Кажи къде отиваш? 
 Програмиста каза: 
 - Търся свежи драйвери, нали ги няма под голия DOS. 
 И казал Бог: 
 - Кой ти каза на теб за драйверите? Да не си пускал Windows? Програмистът отговорил: 
 - Юзерът, когото Ти ми прати, каза, че иска програми само под Windows. Аз ги поставих. 
 И каза Бог на юзера: 
 - Какво си направил? 
 Юзерът отговорил: 
 - Бил ме прелъсти. 

 0В. И каза Бог на Бил: 
 - За това, което направи, проклет да бъдеш пред всички скотове и всички полски зверове. 
 Ще наложа вражда межу теб и програмиста. Той ще те хока грозно и с грозни думи, а ти ще му продаваш Windows. 

 0С. На юзера Бог каза: 
 - Ще умножа скръбта и ще изтощя силите ти, и ще ползваш грешни програми; и няма да можеш да живееш без програмиста; ТОЙ ЩЕ ГОСПОДСТВА НАД ТЕБ. 

 0D. A на програмиста каза: 
 - Задето си послушал юзера, проклети да са компютрите за теб - троянски коне и вируси ще ти създават; с труд ще изкарваш хляба си, а програмите с мъка ще пишеш. 

 0Е. И ги изгони Бог от Изчислителният си Център, и постави парола на входа.